Meid on loodud armastuse jaoks.
Tunnetame seda iga oma keharakuga.
Meeleheitlik armastuse otsimine jätab meid lõpuks tühjaks
ja kasvatab tõelise armastuse vajadust meie sees.
Püüdlused jätavad meid katkisteks purunenud suhete varemete keskele.
On aeg kogeda tõelist armastust.
On aeg kogeda Isa embust.
ISA SÜLI-Käies valguses
Tehke minuga koos lahti 1. Johannese 1. peatükk.
Valisin tänase teema eriliselt teie jaoks, vanemad vennad.
Olen kuulnud inimesi jutlustamas armust ja vihastanud nende peale.
Aga kuidas on pühadusega? Kuidas on distsipliiniga?
Olete kuulnud nüüdseks palju armastavast Isast.
On inimesi, kes on väsinud kuulamast seda lääget armastuse juttu.
Tänane jutlus on teie jaoks, võite rõõmustada kui jõuame sinna.
Aga, kui oleme sellega liiga kaugele jõudnud, arvan, et te enam ei taha.
Tänane jutlus on püha sõnum Isa armastusest, tasakaaluks.
Ma ei tee ühtegi konverentsi Isa armastuse teemal,
ilma, et tooksin sisse aspekti: lisaks armastusele Jumal on ka valgus.
Temas ei ole pimedust.
Alustame 5. salmist.
1Jh 1:5: "Ja see on sõnum, mida oleme kuulnud temalt
ja me kuulutame teile: Jumal on valgus, ja temas ei ole mingit pimedust."
Me oleme vaadelnud teiega üht aspekti Jumala iseloomust:
Ta on armastus.
Nüüd me vaatame Ta iseloomu teist poolt: Jumal on valgus.
Kuna Jumal on valgus, Tema iseloomu kohaselt,
ei saa Temas olla mingit pimedust.
Kas olete imestanud, kuidas inimesed võivad
veeta nii palju aega Jumala ligiolus,
siis nad lähevad koju ja nende perekonnad pole muudetud.
Nende elud pole muudetud.
Võid minna konverentsile ja olla meeletult puudutatud...
Aga olen teinud mõndasid tähelepanekuid oma teenistuses.
Inimesed läbivad dramaatilisi tervenemiskogemusi,
aga on olemas selline veider asi, nagu "kaks nädalat".
Tavaliselt inimesed hoiavad kinni sellest rõõmust kaks nädalat
ja siis paljud inimesed kaotavad selle ära.
Mul olid oma teooriad sellest, miks nii juhtub.
Aga mitmeid aastaid tagasi, oma varajases uuenemise faasis,
olin Slovakkias tegemas pastorite konverentsi.
Pärastlõunase pausi ajal läksime ühte koopasse.
See oli maaalune koobas suure mäe sees.
Läksime selle kõige sügavamasse kohta ja seal voolas üks
ilus maaalune jõgi.
See koobas oli tohutu, ligi selle ruumi suurune.
Tuled põlesid ja jõgi voolas koopa keskelt läbi.
Giid rääkis meile elust, mida see jõgi toodab.
Oma teel oru poole, see jõgi paneb igal pool kasvama tervenemise puid.
Kogu aeg ma mõtlen oma peas Ilmutuse raamatu kirjakohtadele.
"See mees peab olema kristlane!"
Ta räägib, kuidas jõgi toob tervenemist ja elu.
Inimesed kõikjalt Euroopast tulevad selle jõe äärde,
et terveneda vähist ja muudest haigustest.
Nad söövad vilju selle jõe äärsetest puudest,
mida jõe vesi on viljastanud. Viljad on täis toitaineid, mineraale.
Inimesed tulevad spaadesse, mis on jõe läheduses,
et juua seda vett.
Inimesed tulevad ja joovad seda vett allikatest ja
teatud kaevudest, sest selles vees on nii palju elu.
Kogu aeg ma mõtlen: "Täpselt nagu Jumala jõgi."
Siis ta ütleb: "Istuge kõik maha ja olge rahulikult."
"See vesi on niivõrd puhas, see asub ühe miili sügavusel maapinnast.
Vesi on nii puhas, et sa võid sellest juua,
sellel on kogu aeg üks ja sama temperatuur."
Siis ta kustutas kõik tuled.
Ühe miili sügavusel mäe sees.
Seal oli nii pime. Me ei näinud mitte midagi.
Ta lasi meil seista sedasi kümme minutit, liikumatult.
Siis ta pani tuled uuesti põlema ja ütles: "Võite nüüd juua jõest.
See on täiesti puhas, kuna siin all pole elu.
See jõgi ei tooda elu pimeduses. See jõgi toodab elu valguse käes."
Ilmutus minu sees plahvatas, vaatasime naisega üksteisele otsa.
Mul tuli meelde kirjakoht: "Jumal on valgus,
ja tema sees ei ole mingit pimedust.
Kui me ütleme: "Meil on osadus temaga",
lähedus, armastuses käimine, vabadus, rõõm Pühas Vaimus,
kuid käime pimeduses, siis me valetame ega tee tõtt.
Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri puhastab meid kogu patust."
Minu sees toimus plahvatus!
Sain aru, et Jeesuse veri ei puhasta meid alati patust.
Sa võid saada oma patud andeks, aga mitte kunagi saada puhtaks.
Võid veeta kogu oma elu, olles oma patud andeks saanud,
Ta ei mäleta enam su patte, aga iga päev sa võitled
masendusega kuni Issand tuleb ja viib sind koju.
Kui ma hakkasin seda vaatama, sain aru,
et vabadus, terviklikkus, lähedus,
on ainult nendel, kes käivad valguses.
Aga kus iganes on pimedus, seal pole lähedust ja vabadust.
Minu isiklik definitsioon pimedusele, mille laenasin Jack Winner'ilt, on:
"Pimedus on moraalsuse seisund, kus me peidame asju,
hoiame saladuse ja anname vaenlasele ruumi tegutseda oma eludes."
Pimedus on moraalsuse seisund, kus sa peidad asju, hoiad saladusi
ja annad vaenlasele ruumi tegutseda oma elus.
Miks? Apostlite teod 26:18 järgi pimedus on saatana meelevald.
Juuda 6 järgi langenud inglid antakse pimeduse kätte.
Pimedus ei ole lihtsalt koht, kus end peita valguse eest.
Pimedus on koht, kus vaenlasel on seadulik õigus
tappa, varastada ja hävitada sinu elu.
Tal on ametlik luba varastada kõike, mis Jumal su elus on teinud sel nädalal.
Üks naine ütles mulle: "Ma olen käinud kõigil konverentsidel,
mul on olnud sel nädalal suurimad läbimurded oma elus!"
See võib olla ka sinu tunnistus.
Aga kui sa lähed koju ja sul on elus pimedus,
see, mis Jumal on teinud, kestab kuni kaks nädalat.
Jumal ei taha, et nii läheks.
Ta tahab, et kõnnid iga päev vabaduses.
Ta tahab, et elad kogu oma elu isiklikus uuenemises ja ärkamises.
Nii paljud probleemid, millega võitleme iga päev,
tulenevad sellest, et me pole piisavalt kiindunud valgusesse.
Valgus on juurdunud alandlikkusesse.
Loren Cunnigham'i alandlikkuse definitsioon:
Alandlikkus on nõustumine sellega, et meid tuntakse sellistena,
nagu me tõeliselt oleme.
Ei ole midagi varjatud meie ja Jumala vahel
ega meie ja inimeste vahel.
Kui hakkasin jutlustama oma elust väga avatult,
üks proua tuli mulle ütlema: "Tunnen, et tean kogu su perekonda."
Inimesed jutustavad mulle lugusid, mida ma isegi ei mäleta.
Inimesed küsivad, kuidas ma suudan olla niivõrd läbipaistev ja avatud.
Kui ma hakkasin ennast avama, üks mu tiimiliige pahandas:
"Kuidas sa saad nii avatud olla? Kas sa ei häbene neid asju?"
Ei.
Sest kus iganes on häbi, seal on pimedus.
Asjadega, mida sa peidad ja varjad, annad ruumi vaenlasele oma elus.
Kogu valguse eesmärk on vabastada meid elama
sügavamas läheduses.
Sellel, kes käib valguses, on lähedane suhe ja osadus Jumalaga.
Jumal on andud meile läbi Jeesuse tee valgusesse ja avatud ellu,
et tuua meid aina sügavamasse lähedusse Temaga.
Kui me toome need asjad, mis on pimeduses, valguse kätte,
võid iga päev elada...
Ma elan kuu igal päeval ülevoolavas uuenemises.
Vabandage, ligi 29 päeva kuus ma elan avatud elu vabaduses.
Ka mul on halbu päevi. Võite küsida mu laste käest.
Aga siis nad tulevad mulle ütlema: "Sa nihkud eemale..."
Vastan neile: "Ei."
Vaatame nelja asja, mis võivad olla pimeduses.
Kui me toome need asjad valgusesse, võid elada vabaduses kogu
oma ülejäänud elu.
Sa ei pea minema iga kord uuele konverentsile.
Kutsun neid inimesi uuenemissõltlasteks.
Nad jooksevad konverentsile. Nad on nii kurvad ja masenduses.
Siis nad jooksevad konverentsile ja saavad uued doosi kätte.
Uus Issi armastuse doos.
Siis nad lähevad koju ja juhtub Jeremija 2:13.
Nad kaevavad endale pragulisi kaevusid, mis ei pea vett.
Kahe nädala pärast see kõik on kadunud.
"Pean saama uue doosi Issi armastust."
Ei ole vale käia konverentsidel ja saada täidetud.
Aga ma tahan ja mu lapsed tahavad,
et ma saan täidetud kui olen kodus.
Sest kui ma pole täidetud, teen inimestele haiget.
Tahan käia jätkuvalt Tema armastuses.
Tahan elada läheduse ja armastuse keskpunktis.
Mis on esimene asi, mida pimedus võib tähendada?
Roomlastele 2:13
Arvan, et tahate seda näha. Need on päris tähtsad salmid.
Rm 13:12: "Öö on lõpule jõudmas ja päev on lähedal.
Pangem siis maha pimeduse teod, rõivastugem valguse relvadega!"
Esimene tähelepanek: Pimedus ei seisa paigal.
Pimedus ei jää kunagi vait. See pole kunagi passiivne.
Kus iganes pimedus on, see lükkab sind edasi.
See on aktiivne, sellel on teod. See pole passiivne ega tasane.
Kus iganes pimedus on, midagi toimub su elus.
Aga vaadake, mis juhtub, kui valgus tuleb.
Kui valgus tuleb, sa rõivastud relvadega, sõjarüüga.
Valgus on relv, mis ei anna vaenlasele ruumi tegutseda su elus.
See viib sind paika, kus Isa hoiab sind oma käe peal
ja kurjus ei saa sind puutuda.
Sest ta saab tegutseda su elus ainult seal,
kus pole elu ja on pimedus.
Ta ei saa astuda valgusesse, et tappa, varastada ja hävitada.
Salm 13: "Elagem kombekalt nagu päeva ajal, mitte..."
nüüd mõned asjad, mis pimedus võib olla:
"...prassimises"
See tähendab pidutsemist. Mitte sellist pidu, mis meil täna on,
kus me valmistume ette nägema lõksu, mis on tulemas.
Kas oled valmis?
Loodan, et sa ikka armastad mind järgmisel jutlusel.
Me hakkame tervendama laste südameid.
"...ega purjutamises, mitte kiimaluses ega kõlvatuses,"
Me teame, et need on pimeduse teod!
"...mitte riius"
Kuidas me tegeleme iga päev oma suhetega.
See määrab ära, kas sa käid valguses või pimeduses.
"...ega kadeduses,
vaid rõivastuge Issanda Jeesuse Kristusega"
Mis siis juhtub?
See mitte ainult ei tühista pimeduse tegusid sinu elus,
vaid see ei jäta ruumi ihu eest hoolitsemisele
himude rahuldamise eesmärgil.
Ma ei tea sinust, aga minu probleemidest vähem kui 2% on tegelikult saatanast.
Mu suurim probleem olen mina ise.
Kõik lähtub sellest.
Vajan oma elus kõike, mis vähegi aitab mul oma ihu maha panna.
Kõik need asjad aitavad mul ka vaenlase võita.
Üks võtmeasi, mis pimedus on, leidub nendest salmidest.
See on ülestunnistamata ja tegelemata jäänud patt me eludes,
mis võib rakenduda paljudel elualadel.
Patt, mida pole toodud valguse kätte.
Jagasin ühe eelneva jutluse ajal oma kohtumisest Jumalaga,
mis muutis mu elu radikaalselt.
Mu naine ütles: "Mu abikaasa muutus selle 45 minutiga rohkem
kui 15 aastaga, mil ta kõndis Issandaga Pühas Vaimus,
tegeles vabanemise, tervenemise, konsultatsioonidega.
45 minutit Isa süles- ja ta elu oli muudetud!"
Ma hoian sellest kinni ja ei kavatse seda kaotada.
Mul olid ka varem olnud kohtumised Jumalaga.
Olin läinud koju, vabandanud oma naise ja laste ees.
Ütlesin, et käitun seekord paremini, keskendun teile rohkem.
Iga kord seda kestis kaks nädalat.
Kuni mu lapsed ei uskunud seda enam.
Tol korral ma veritsesin Jumala ees.
Tundsin, et elan armastuse haavas.
Olin nii tükkideks murtud.
Ütlesin: "Jumal, ma tahan jääda selle sisse."
Läks mööda üks nädal, kaks nädalat, kolm nädalat.
Ma polnud kunagi millestki nii kaua kinni hoidnud.
4 nädalat oli juba mööda läinud!
See jääb mulle eluks ajaks!
Siis tulid jõulupühad,
aeg teha iga-aastane külaskäik ema juurde.
Olete ka seal käinud?
Mu ema on elanud samas majas 49 aastat.
Sama väike voodi, viie jala kõrgune,
kus mina magasin.
Sama maja, kus ma kogesin nii palju valu ja ahastust,
kus mind kasutati ära seksuaalselt.
Sama naabruskond, kus elasin narkosõltlasena,
pornosõltlasena, perversse mõtteviisiga.
Selles tagasi koju minekus on midagi.
Mu naine ütles, kui me sõitsime kiirteel South Carolinast lõunasse:
"Ma vaatan iga aasta, kuidas ületame selle silla ja
sõidame üle Georgia osariigipiirist Florida osariiki.
Nii kui sa oled ületanud selle suure silla ja jõudnud Floridasse,
lähed pingesse.
Hakkad valmistuma selleks, et olla jälle 12-aastane poiss."
Kui paljud teavad, millest ma räägin?
Me jõudsime kohale.
4 päeva pärast mu naine ütles, et on valmis koju minema.
Ütlesin: "Tean, mis sa tunned. See pole olnud hea külaskäik."
"Ei, su ema on olnud väga tore, asi on sinus."
"Ma ei tea, millest sa räägid."
Laul 116:11 "Kõik inimesed (ing. k. mehed) on valelikud!"
On kahte tüüpi inimesi: need, kelle on probleem,
ja need, kes eitavad seda.
Eitajad on need, keda hoitakse vangis.
Kui meie majas ei lähe asjad hästi,
see on alati kellegi teise süü.
Ma suudan alati osutada teiste valedele suhtumistele,
kuid enda omi ma ei näe.
Teel kodu poole oli meil suur vaikus.
Koju jõudes kõik, millest suutsin mõelda, oli:
"Vähemalt suutsin venitada kahest nädalast välja neli."
Möödus nädal aega ahastuses.
Mõtlesin ainult sellele kirjakohale heebrealastele 6:4-5:
"...kes on maitsnud taevast andi ja saanud osa Pühast Vaimust,
kes on kogenud Jumala head sõna ja tulevase ajastu vägesid."
Oled tundnud, kuidas on istuda Jumala süles,
tunda Isa embust, mis täidab su südame sügavamaid vajadusi.
Aga sa oled visanud selle ära, sest tahad pigem olla õige
kui omada suhet.
Oled visanud selle ära, sest armastad rohkem
pimedust kui valgust.
Sa pole valmis olema avatud, tõeline ja läbipaistev.
Mäletan seda päeva hästi, 3. jaanuar 1996 kell 5:30 hommikul.
Tundsin sügavat kurbust.
Kuidas saab mul olla niivõrd sügav kohtumine Jumala armastusega.
Näen oma laste silmades valgusesädet:
"Kas mu isa on tõesti muutunud?"
Ja siis näen nende südameid jälle sulgumas.
Nad kõnnivad ära, sest minust on saanud jälle külm türannlik isa.
Olin kaevanud endale pragulisi kaevusid, mis ei pea vett.
Teadsin küll, kuidas tunnetada võidmist ja käia selles.
Teadsin, kuidas inimesed võidmise all maha kukuvad.
4 nädalat puhkasin armastuses ja siis sai minust seesama inimene,
kes ei osanud olla armastuses.
Olin lugemas läbi 1. Johannese kirja ja nägin 1. peatükki.
Meid puhastatakse ja meil on osadus Temaga siis, kui käime valguses.
Jumal ütles: "Jack, tahan, et kirjutad üles kõik oma patud."
Ütlesin: "Olgu."
Hakkasin kirjutama üles kõike, mis meelde tuli.
Ma ei räägi ebamoraalsetest asjadest, vaid vanema venna probleemidest.
Kadedus, võrdlemine, isekas auahnus, vaimulik auahnus.
Mõtlesin, et kirjutan need asjad üles ja tunnistan need kellelegi.
2. lehekülg...
Arvasin, et Ta tahab, et ma saan kokku oma
usaldus- ja palvetugiisikuga.
Inimesega, kellega saan maha istuda ja rääkida talle ükskõik mida.
Siis Ta ütles: "Ma tahan, et tunnistad need üles oma naisele."
Ta maksis palju raha selle eest, et tulla siia ja saada vabaks.
Kui madalale oled nõus langema, et püsida vabana?
Kui me olime lapsed kooli saatnud...
Ma kokutasin ja püüdsin kuidagi alustada juttu oma naisega.
Ta küsis: "Mis sul viga on?"
"Pean rääkima sulle mõndadest asjadest."
Ta vastas: "Ma tean, sa petad mind!"
Ütlesin: "See oleks palju lihtsam."
Istusin oma naisega maha ja hakkasin avama talle ennast,
näitama, kes ma tõeliselt olen.
Oma salajasse paika peidetud isiksust.
On üks inimene, kellele olen ennast pühendanud.
Inimene, kes peaks tundma mind rohkem kui keegi teine maailmas.
Tema ees ma olin suletud raamat.
Meie suhe oli ehitatud uudistele, ilmale, teenistusele ja lastele.
Istusin temaga maha, ütlesin, et Jumal on minuga rääkinud,
ja hakkasin asju üles tunnistama temale.
Ta hakkas nutma. "Miks sa nutad?"
Ta vastas: "Kuidas saab nii püha mees tunnistada oma patte mulle?"
Ta hakkas mulle oma patte tunnistama.
Jätkasime sedasi üles tunnistamist edasi-tagasi kolm tundi,
lamasime armastuse vannis.
Isa armastus valati meie peale.
Sest "kui me käime valguses, siis on meil osadus omavahel".
Ma olin nii õnnelik, et see sai läbi,
kuid Jumal küsis: "Kes ütles, et kõik on läbi?"
"Oled maitsnud taevast andi ja et selle sees käia,
pead käima valguses ja püsima vabaduses.
Kui su lapsed täna koju tulevad, pead perekoosoleku ja
tunnistad kõiki neid asju ka neile."
Nad tulid koju ja ma kutsusin koosoleku kokku.
Nad mossitasid, arvates, et saavad ühe järjekordse loengu.
Seekord oli teistmoodi, kui mu 17-, 14- ja 9-aastased
istusid minuga elutoas.
Põlvitasin nende ees põrandal ja hakkasin oma lastele rääkima,
nagu Jumal oli mind palunud.
Võtsin oma nimekirja välja ja rääkisin, milline isa päriselt on.
"Jumal tahab, et ma astuksin Temaga sügavamasse suhtesse."
Nad istusid ja vaatasid, kuidas ma nutsin.
Terve järgneva öö ma olin ärkvel...
...puhates Isa armastuses.
Ta viis mind tagasi taevalike andide paika, tulevate ajastute vägedeni.
Sest Jumala jõgi toodab elu ainult valguses,
mitte pimeduses.
Jumal viis mind läbi protsessi ja ma nutsin neli kuud järjest.
Pidin käima ringi taskurätikuga ja pühkima pisaraid silmist,
sest Jumala ligiolu oli nii väeline, et ma nutsin ööpäevaringselt.
Iga väike asi elus, mille leidsin olevat pimeduses,
tõin koheselt valguse kätte ja tunnistasin üles oma naisele.
Eelmistes saadetes rääkisin, kuidas hakkasin nägema oma
kahe noorema lapse südameid. Nad hakkasid end jälle avama
ja usaldama mind.
Mu tütar tõusis hommikul üles: "Kas nutame täna jälle?"
Ja me nutsime.
1996 märtsis olin siin Isa armastuse konverentsil.
Jumal viis mind nii sügavale oma südamesse,
et ma ei suutnud uskuda.
Kui näete mind kogemas midagi, parem tulge joostes,
sest see peab olema Jumal. Mul ei juhtu neid asju niisama.
Ma ei suutnud nutmist järgi jätta.
Püüdsin panna tähele ja jälgida, kuidas kõik toimib.
Aga ma lihtsalt kukkusin uuesti pikali ja olin täiesti kasutu.
Millist hinda oleksid valmis maksma, et omada sellist kõikehõlmava
armastuse tunnet ja heakskiitu täitmas sind täielikult?
Sa ei suuda lõpetada nutmist, sest Ta pidevalt peseb ja puhastab sind.
Su suhe lastega taastub, abielu taastub,
kogu su perekond saab muudetud.
Mida sa annaksid selle eest?
Oma uhkuse?
Kõik, mis uhkus on: pimedus.
Uhkuse definitsioon: peab seda, mida inimesed arvavad, tähtsamaks,
kui lähedust Jumalaga.
Sellel, kes käib valguses, on osadus omavahel.
Nelja kuuga me liikusime edasi sellest majast, kus meid ei teatud,
kuhu inimesed tulid, et saada eespalvet.
Meil polnud mingit teenistust.
Siis järsku sõnum hakkas plahvatama.
Inimesed palusid, et tuleksime õpetama erinevatesse paikadesse.
"Muidugi ma tulen!"
Ma polnud kunagi olnud nii vajalik, see oli imeline!
Mu naine ütles: "Ei! Mis saab minust? Mis saab lastest?"
Olin 20 päeva kuust kodust eemal.
Jumal õnnistas mu teenistust, kõik oli vägev.
Mu naine ütleb: "Me tahame sind koju jätkama tervenemisprotsessi meiega."
Aga me tegime palju häid asju, millest ta ei rääkinud.
Jõuame teise võimaliku pimeduse tähenduseni.
Pimedus on tihti selle tulemus, et teise inimese pimedus
tungib sisse sinu valgusesse.
1 Johannese 2:9-11 räägib sellest, kuidas sul võivad olla lahendamata
konfliktid teiste inimestega. Oled pimestatud ja kaotanud reaalsuse.
Oled kaotanud oma sihi ja pole enam võimeline käima valguses.
See on Jack Frost'i ümbersõnastus.
Oled nihkunud eemale Isa armastuse keskpunktist aga ei tea seda.
Arvad, et oled keskpunktis, kuna teed õigeid asju.
Olin kord viiepäevasel teenimisreisil tulin neljapäeval tagasi,
maikuu esimesel nädalal.
Vajusin oma voodisse, olin täiesti läbi.
Mu naine tavaliselt andis mulle ühe armupäeva,
aga tol korral pidin kohe reedel üles tõusma.
Pidin tegema oma kodukoguduses terve nädalavahetuse kestva koolituse.
Mu naine vaikis terve reedese päeva.
Mehed, annan ühe hea tarkusetera teile,
kes olete abielus või plaanite abielluda.
Kui oled minemas välja, et teenida inimesi teemal "Isa armastus"
ja su naine vaikib enne koosoleku algust,
ära küsi ta käest seda küsimust:
"Kas kõik on hästi?"
Ta oleks mind hea meelega tükkideks rebinud.
Sest ma veetsin oma elu joostes ühest kohast teise.
Mul polnud aega, et olla tema ja lastega kodus.
"Lähed välja ja valad ennast välja maailmale,
annad oma elu kõigile teistele. Siis sa eeldad, et mina veedan
24 tundi täites sinu vajadusi, et võiksid minna ja aidata kõiki teisi
ning jätta mind üksinda!"
Tal oli tund aega, et mulle seda selgeks teha ja
siis ma läksin rääkima Isa armastusest.
Jumal oli ustav sel nädalavahetusel.
Laupäeva õhtul jõudsin koju ja mu naine väga sõbralikult
jätkas sealt, kus tal pooleli jäi.
Olin nii väsinud, pidin minema voodisse, et hommikul õpetada Isa armastusest
oma kodukoguduses.
Sain voodisse kell 2 öösel ja ärkasin üles poole seitsmest,
et viia läbi kaks järjestikust teenistust.
Ja mu naine jätkas jälle sealt, kus tal pooleli jäi.
Me sõitsime otsa oma elu kõige suuremale teetakistusele.
Kogu Jumala ligiolu - läinud!
Taevase anni maitse ja tulevaste ajastute väed.
Probleem oli selles, et mul oli 100% õigus.
Ükski naine ei peaks lahendama konflikti sellisel viisil,
nagu tema püüdis seda lahendada.
Eriti sel juhul, kui mees peab minema välja ja teenima,
et näha välja eriti hea ja tubli.
Mu naisel oli 100% õigus.
Ükski mees ei peaks olema nii hõivatud kõigi teiste
vajaduste täitmisega,
et ta elu esmane väljakutse, armastus, ununeb ära.
Tema naise ja laste vajaduste täitmine iseenda kulul.
Mida abielus tehakse, kui mõlemal on õigus?
Ma ei tea sinust, aga mulle on tähtsam oma õigus kui omavaheline suhe.
Oleme ausad.
Ma tean, millest abielud on tehtud.
Kaks puuki, kuid koera pole.
Su naine leiab üles need elualad, mis on alistumata.
Su naine on Jumala poolt antud suurim õnnistus.
Et sa leiaksid, mida sa tegelikult oled täis,
kui arvad, et oled täis pühadust.
Et sa leiaksid, kes sa päriselt oled, kui kõik teised räägivad sulle
neid imelisi asju ja sina usud neid.
Sest nad teavad sind küll, aga nad ei ela sinuga koos.
Ma kolisin tagasi tundetusese ja tuimusesse.
Jumala ligiolu tunnetus oli läinud.
Mul olid imelised koosolekud suurimates kirikutes,
mida olin eales näinud.
Kirikus oli 200 liiget.
Nad on kuulnud väelistest koosolekutest, võidmisest mu elus.
Pool ajast ma ei jõudnud isegi õpetuse juurde,
kõik juba nutsid põrandal.
Kõik pastorid ootasid, et ma tulen sisse ja
toon ilmutuse Isa armastusest.
Siis ma tulin sisse ja edastasin seaduse kirja.
Sest kui sul on suhetes lahendamata konfliktid,
kõnnid pimeduses ja lähedust ei ole.
Ma pidin jutlustama kirjast, sest mul polnud reaalsust.
Võid minna välja ja lasta teistel võidmistel voolata
väe, imede ja tunnustähtede alal, omades lahendamata konflikte kodus.
Aga on üks asi, mida sa ei saa selles olukorras teha.
Mis te arvate, miks nii vähesed jutlustavad Isa armastusest?
Sa ei saa minna välja ja rääkida Isa armastusest,
kui see pole reaalsus su oma kodus.
Vastasel juhul sõnad tulevad su suust ja...
Sa pole enam Isa armastuse turvalises keskkonnas,
sest su elus on pimedus.
On päris piinlik rääkida 200 inimesele,
kellel pole aimugi, millest sa räägid.
Esimesel õhtul on 200, teisel õhtul 100 ja
kolmandaks õhtuks on jäänud 30.
6 nädalat läks mööda ja mul oli ikka õigus.
Ma ei liikunud.
Teate, see on nagu sõidaks autoga, tehes oma asju,
sõidad oma raja peal, lubatud kiirusega...
Sa teed kõike õigesti, sõidad oma rea peal ja
järsku tuleb purjus rekkajuht otse sinu suunas.
Ta sõidab 60 miili tunnis, vastassuunavööndis,
aga sinu suhtumine on:
mul on õigus, olen õiges suunavööndis, mul on õigus...
Jah, sul on õigus surra.
Kui tihti meie abielud näevad sedasi välja kuid ja aastaid!
Mul oli õigus, mu naisel oli õigus.
6 nädala pärast, tahaksin öelda, et olin üks õiglane mees ja
Jumalast motiveeritud, läksin ta juurde ja ütlesin:
"Ma saan sinust aru."
Aga mul oli tulemas üks järjekordne konverents.
Inimesed eeldasid, et ma voolan Isa armastuses.
Ma ei tahtnud jälle läbi põruda, seega ma läksin oma naise juurde
ja ütlesin: "Olgu, mul on kahju."
Vähemalt ma algatasin midagi. Ta vastas: "Mul on ka kahju."
Siis ta küsis, mille pärast mul on kahju.
Mul on tõesti kahju, pean minema välja ja
õpetama inimesi sel teemal, aga sina ei saa sellega kodus hakkama.
Need olid mu mõtted, tegelikkuses ma valetasin.
Selle probleemi lahendamine nõudis meilt mitmeid nädalaid.
Lõpuks me hakkasime üksteist mõistma.
See on nii selge Piiblis, 1. Peetruse 3:7.
Kui abielus pole probleeme, palvetel ei ole takistusi.
Väga selge.
Vastasel juhul lähedus kaob.
Kui lähedus kaob ära, jooksed uuele tervenemise koosolekule.
Saad uue doosi Isa armastust.
Siis lähed koju ja kahe nädala pärast kõik on kadunud.
Sest inimesed armastavad pigem pimedust kui valgust.
Me imestame, miks me eludes on niivõrd palju deemonlikkust.
Aga saatan võib ju vabalt tegutseda, kui meie eludes on pimedus.
Imestame, miks meie liha komistab pidevalt
silmahimu, pornograafia ja teiste naistega võrdlemise otsa.
Miks me pole vabad?
Sest me käime pimeduses ja mitte valguses.
Olen tõotusehoidjate suur austaja.
Tõotusehoidjad saavad kokku, tunnistavad üles oma patud
pornograafia- ja seksisõltuvuste alal.
Samas statistika näitab, et 62% tõotusehoidjatest
on ikka veel sõltuvuses pornograafiast.
Arvasin, et nad tulid valguse kätte.
Minu point on see, et kui sa tood asjad valguse kätte oma naise ees,
hakkad nägema sõltuvustest vabanemist.
Sest kui sa võtad pornoajakirja välja ja ta satub sulle peale,
sa hakkad maksma.
Sa tuled valguse kätte, avad ennast ja
ei jäta oma ellu lahendamata probleeme või patte.
Niipea kui me laseme lahendamata konfliktidel jääda oma suhetesse,
sellele järgneb emotsionaalne valu, südame varjamine.
Te ei tunne teineteisega olles end turvaliselt.
Suhe on rajatud kontrollile ja manipulatsioonile.
Kõik on pimeduses.
Meil on sügavad kohtumised Jumala armastusega,
sügavad tervenemisprotsessid,
ja imestame, miks me ei suuda nendest kinni hoida.
Kolmas asi, mida pimedus võib tähendada.
Pimedus võib tähendada meie peidetud asju,
maske ja esinemist.
Efeslastele 5:8-13 räägib sellest,
et mis iganes on nähtamatu, peab saama nähtavaks või
tulema valguse kätte.
Sest me olime kord pimeduses, kuid nüüd me enam ei ole ja
peame saama osaks valguse kuningriigist.
Pimedus on varjamine, maskid ja esinemine.
Parim definitsioon leidub Roy Hesseni raamatust "Calvary Road".
Te vihkate seda raamatut.
Loen seda kord aastas, sest ma ei saa mitte lugeda.
Valgus paljastab, pimedus peidab.
Iga asi, mida ütleme või teeme, et peita seda, kes me oleme
või mida oleme teinud, see on pimedus.
Kordan seda:
Valgus paljastab. Avatud, läbipaistev.
Pimedus peidab.
Iga asi, mida ütleme või teeme, et peita seda, kes me oleme
või mida oleme teinud, see on pimedus.
Elada elu, mis on avatud ja läbipaistev,
see on tõestus meie ehtsast ja siirast näljast Jumala vastu.
See on tõestus meie igatsusest õige suhte järele.
Sest me, valides pimeduse, valime varjatuse.
Valides pimeduse, loobume omavahelisest osadusest Jumalaga.
Kui me peidame tõde enda kohta, teeskleme, et oleme midagi paremat,
teeskleme, et oleme vaimulikult täiskasvanud ja
kanname religioosseid maske, see on patt, mille eest
Jeesus löödi risti.
See on variseride patt.
See oli esimene patt kirikus, mille eest karistati.
Varjamine inimeste ees oli Hananiase ja Safira patt.
Nad kõigest müüsid maha ühe maalapi ja tahtsid
selle eest raha kogudusele anda.
Nad ütlesid, et said teatud summa raha.
Tegelikult nad tahtsid välja paista vaimulike ja võitutena,
kuid jätsid osa rahast oma taskusse.
Nad said selles hetkes surma.
Mis siis, kui see oleks ka tänapäeval karistus pimeduse eest?
See on tõsine teema.
Ilma valguseta pole vabadust.
Sa ei saa olla astja, mis hoiab ja säilitab
Jumala ligiolu oma elus.
Jeremija 2:13: "Nad kaevavad endale pragulisi kaevusid,
mis ei pea vett."
Mul oli konverentsil üks abielupaar.
Nad olid hirmuäratavad.
Nad istusid mu taga ja ma soovisin, et pastor oleks reserveerinud
mulle teise istumiskoha.
Nad istusid mu taga ja olid nii vihased.
Nad tülitsesid ja vaidlesid.
Nad olid nii pahurad ja kui jutlustaja rääkis ees,
nad istusid tusaselt ja polnud millegagi nõus.
Ma ei tea, mis tõi neid iga kord tagasi.
Võib-olla oli eesmärk minu elu raskendada.
Siis nad kuulsid sõnumit valguse ja pimeduse kohta
ja läksid järjest pahuramaks.
Konverentsi viimasel õhtul nad kõndisid sisse.
Mees tuli esimesena ja ma seisin ukse peal.
Ta tuli sellise näoga sisse...
Ta nägi, et ma olin hämmingus ja ütles:
"Jaa! See olen mina, mees, kes istub su taga!"
Siis ta naine kõndis sisse...
Mees ütles: "Sa ei usu, mis meiega juhtus.
Keegi pole teinud mind nii õnnetuks, kui sina eile tegid."
Olen seda varemgi kuulnud.
Ta hakkas rääkima.
Ma tean täpselt, miks me oleme võidelnud 15 aastat
survega oma abielus, me pole kunagi suutnud vabaks saada.
Olime lahutuse ääre peal, see oli meie viimane võimalus siin.
See oli sellepärast, et ma pole kunagi olnud oma naise ees
avatud ja aus. Olen kõigi jaoks üks suletud raamat.
Me läksime siit ära ja olime mõlemad pahuramad kui varem.
Läksime koju magama. Tema magas ühe poole peal,
äärepealt alla kukkumas. Mina teisel pool,
äärepealt maha kukkumas.
Aga ma ei suutnud magada, sest teadsin,
et see on mu viimane võimalus.
Pidin rääkima oma naisele.
Elasin läbi kohutava ära kasutamise lapsepõlves.
See oli täielik seksuaalne perverssus, ma vaevalt kannatan nendest
asjadest rääkida.
Ma ei olnud kunagi kellelegi rääkinud.
Mu naine ei teadnud sellest ja see tekitas igasuguseid probleeme
meie abielus. Ta ei olnud teadlik nende probleemide juurest.
Me kunagi ei rääkinud sellest.
Lamasin terve öö voodis.
Püha Vaim korrutas: "Ärata ta üles ja räägi talle."
Neljast öösel ma süütasin küünla ja plaanisin ta üles äratada.
Mu naine küsis: "Sa oled üleval?" -"Jaa."
-"Ma olen terve öö üleval olnud." -"Mina olen terve öö üleval olnud."
Naine ütles: "Mul on asju, millest pean sulle rääkima,
mis on juhtunud mu lapsepõlves."
Mees ütles: "Mul on asju, mida pean sulle rääkima."
Lõpuks naine allus mehele.
Mees rääkis talle oma probleemidest.
Naine murdus ja nuttis nagu väike beebi.
Lõpuks, kui ta ennast kokku suutis võtta,
ta tunnistas, et oli elanud läbi samasuguse ärakasutamise.
Ta polnud kunagi kellelegi rääkinud.
15 aastat lähedust oli varastatud, sest nad olid varjanud neid asju.
Kõik varjatud asjad muutuvad häbiks.
See võtab ära osaduse omavahel, abielus ei saa olla lähedust.
Mees viis naise vannituppa. Nad täitsid vanni vee ja õliga.
Nad pesid üksteist pealaest jalatallani.
Siis hakkas äratuskell helisema ja neil oli aeg tööle minna.
Nad otsustasid, et ei saa sel päeval tööle minna ja
mõlemad helistasid, et jäävad koju.
Neil oli oma elu parim päev. 15 aastat hiljem.
Pimedus võib võtta ära osaduse terveks eluks.
Oled katkine, varjad asju, kannad maske.
Sest häbi on sind nii alla surunud. Arvad, et inimesed ei suuda
mõista ega armastada sind.
Sa oled langenud süüdistaja ohvriks.
Ta teab, et kui ta suudab hoida sind pimeduses,
ta suudab hoida sind kannatustes.
Aga ma tahan tuua teid maa peale.
On selliseid abielusuhteid, mis ei kannata välja tõde.
Sa ei saa sõita 10 000-naelase rekkaga üle 5000-naelasest sillast.
Meil oli üks naine koguduses ja ta oli pastori lähedane sõber.
Ta abikaasa ei käinud kirikus. Naine otsustas, et ta peab minema
oma mehe juurde ja rääkima talle oma kunagisest afäärist teise mehega.
Me ütlesime talle: "Ära tee seda, me teame su abikaasat,
sa võid surma saada."
Ta konsulteeris pastori ja minuga.
Aga ta otsustas, et tahab tuua valgust oma abiellu.
Ta rääkis oma mehele ja ta sai 3-nädalase puhkusereisi
kohalikku haiglasse.
Ta mees peksis ta poolsurnuks. Nad lahutasid.
Ma usun, et selleks, et omada osadust ja lähedust abielus,
peab olema valgus.
Aga on olukordi, kus tuleb kasutada tarkust.
Nii paljud kristlased on seotud.
Nii paljud on masenduses pimeduse pärast,
mida pole kunagi paljastatud.
Niipea kui me lubame sellel pimedusel jääda oma ellu,
jääme ilma osadusest Jumalaga ja algab nihkumisprotsess.
Eelmisel korral õppisime, et me kas nihkume veelgi
sügavamale kadunud poja probleemidesse või
vastupidi vanema venna probleemidesse.
Üks mees rääkis mulle, et ühel päeval ta tunneb
end noorema vennana, teine päev jällegi vanema vennana.
Ma ütlesin: "See on väga hea.
Sa pendeldad lõpuks keskele, Isa armastuse keskpunkti."
Kui osadus kaob, sellele järgneb armastuse ja läheduse puudujääk.
Mis saab siis, kui meil on armastuse defitsiit?
Hakkame otsima armastust valedest kohtadest.
Peaaegu iga nimekiri liha pattudest algab seksuaalsete pattudega.
Mis juhtub, kui osadus kaob, sest sa oled lasknud sisse pimedust?
Sellele järgnevad himust tulenevad kired.
1. Tessalooniklastele 4:3-8 räägib sellest,
et me hoiduksime eemale himude kirest.
Salm 8 ütleb, et see, kes on nendes asjades hoolimatu,
on hoolimatu Jumala vastu.
Sa kaotad oma väärtuse ja au iseenda vastu.
Sest armastus ja intiimsus peavad põhinema puhtusele ja pühadusele.
Neljas asi, mida pimedus võib tähendada,
on teatud häbi, mida kannad kaasas oma mineviku sündmuste kujul.
Niipea, kui me käime häbis ja ebapuhtuses,
nihkume eemale Isa armastuse keskpunktist.
Tema ei liigu.
Seksuaalsed patud tihti tekivad inimesel,
kes valib pigem pimeduse kui valguse. Ta jääb ilma osadusest,
seega ta peab tekitama valeliku osaduse, läheduse.
Mehe puhul see tähendab tihti silmadega himustamist,
pornograafiasõltuvust, eneserahuldamise sõltuvust.
Naise puhul see tähendab tihti fantaseerimist,
soovimist, et ta abikaasa oleks selline või teistsugune,
oma abikaasa võrdlemist teiste meestega.
Mis see annab?
See vabastab veelgi rohkem pimedust suhtesse,
mis on vastu esimesele ja kõige tähtsamale käsule:
Armasta Issandat oma Jumalat kogu oma südame, hinge ja mõistusega
ning oma ligimest nagu iseennast.
Aga kui sa lubad pimedusel sisse tulla,
selle tulemuseks on himu.
Nüüd sa otsid, kuidas oma vajadusi rahuldada teiste inimeste kulul.
Osadust ei ole.
Kõik teised patud on väljaspool ihu, aga 1. Korintlastele 6:18 järgi
see, kes hoorab, patustab iseenese ihu vastu.
Sul ei saa olla pimedust seksuaalsete pattude kujul,
himu või seksuaalsusega seotud paranemata haavu minevikust
ja samal ajal püsida osaduses Jumalaga.
Sa ei saa seda teha.
1999 mu naine läks läbi kõrbest. Tal oli aeg, mil ta ei leidnud
Jumalat kusagilt. Kõik läks elus valesti.
Tal olid probleemid emaka näitudega.
Ta emakakael oli ärritunud ja tal tehti erinevaid analüüse.
Arstid ütlesid, et tal on palju negatiivseid tunnuseid.
Nad ei rääkinud otseselt vähist, aga ütlesid, et ta peaks läbima
mõned väiksed operatsioonid. "Ei, me palvetame."
Me palvetasime ja paastusime. Ta läks uuesti analüüsidesse.
Öeldi, et kõik pole hästi ja on vaja opereerida.
Me vastasime eitavalt ja läksime Torontosse konverentsile.
Tal oli kohtumine arstiga konverentsile järgneval nädalal.
Ta otsustas minna operatsioonile kui näidud on ikka negatiivsed.
Üks õpetaja rääkis, kuidas seksuaalpatud võivad esile tulla organismis.
Olime palvetanud selle varem läbi.
Olime kõik üles tunnistanud ja läbi palvetanud.
Läksime motelli ja ütlesin oma naisele:
"Tahan, et palvetame pornograafia ja ebamoraalsuse pärast."
Kui abiellusime, tutvustasin talle pornograafiat.
Ta oli kristlik taust ja ma tõmbasin ta välja kirikust.
Me olime kõige selle eest palvetanud,
aga ma tahtsin veel palvetada.
Ütlesin, et tahan palvetada nende aastate eest,
kui me eludes oli pornograafiat ja kõike muud.
Palvetasime läbi seksi enne abielu, abordi, mis meil oli enne abiellumist.
Siis jõudsime pornograafiani.
Ta murdus ja hakkas lootusetult nutma.
Kui ta lõpetas nutmise, küsisin, mis see oli.
Ta ütles: "Ma mõistsin, et mina vastutasin selle eest,
et lubasin sul tuua pornograafia meie koju.
Sina polnud süüdi. Sina ei teadnud,
sa ei kasvanud üles kristlikus kodus.
See oli sinu jaoks normaalne. Mina teadsin, et see pole õige,
aga ma armastasin sind nii väga, et lasin sul viia end selle sisse.
Oleksin pidanud keelduma."
"Jumal näitas mulle, et ma kandsin endaga häbi.
Oma südamesoppides tundsin häbi, et lasin ennast kaasa tõmmata.
Jumal puhastas mind sellest häbist."
Ta läks järgmisel nädalal analüüse andma.
Kõik oli täiesti normaalne ja on siiamaani.
Mis veel murdus, ta tuli välja kõrbest, kus oli olnud 6 kuud.
Ta jõudis uuele tasemele Jumala armastuses.
Kui sinu küljes rippub pimedus ükskõik millisel kujul...
Lahendamata patt, lahendamata konflikt,
varjamine, peitmine, maskid ja teesklemine,
seksuaalpatud su elus...
Efeslastele 5:5 ütleb, et ühelgi hoorajal ega kõlvatul
ei ole pärandit Jumala riigis.
Usun, et ta saab taevasse, aga ta ei saa elada Isa ligiolus.
Maitstes tulevaste ajastute vägesid.
Meil võivad olla kohtumised Isa armastusega,
aga me ei suuda neid alles hoida.
Inimesed imestavad, kuidas ma olen suutnud seda teha
kõik need aastad, mis on mind motiveerinud.
Kuidas olen suutnud seda hoida, hoolimata hävingust oma elus.
Ma ei unusta kunagi esimest sõnumit tervenemise teemal, mis kuulsin.
Märtsikuu 1996.
Ma polnud valmis asjadega tegelema. Kõik teised võisid seda teha.
Vanema venna suhtumine.
Aga see jutlustaja ütles, et kui sa valid lasta
pimedusel jääda oma ellu täna,
sa pärandad selle pimeduse oma lastele, lastelastele ja
lastelastelastele.
Mis iganes pimedus jääb su ellu, su lapsed peavad käima selles.
Õnneks ta ei lõpetanud seal.
Ta ütles, et kui sa valid täna valguse,
su lapsed saavad selle valguse pärandiks.
Pimeduse vägi saab murtud täna su laste ja lastelaste pealt.
Tol päeval ma tegin lepingu Jumalaga.
Ütlesin: "Jumal, ma pean jõudma oma valu sügavuseni."
See ei juhtunud ühekorraga, et ma suutsin olla
avatud ja läbipaistev. See on olnud teekond,
mis algas tol päeval.
See oli kriitiline moment minu elus, kui ma valisin valguse pimeduse asemel.
1. Johannese 1:7.
Tahan lõpetada selle väite, mille tõin varem välja,
et andestamine ja puhastamine on kaks erinevat asja.
1. Johannese 1:7:
"Aga kui me käime valguses, nõnda nagu tema on valguses,
siis on meil osadus omavahel ning Jeesuse, tema Poja veri
puhastab meid kogu patust."
Kui me käime valguses, Jeesuse veri puhastab meid patust.
Veri ei saa katta neid asju, mis me katame pimedusega.
Veri ei saa katta neid asju, mida me pole nõus avama.
Võid saada oma patud andeks ja elada kogu oma elu masenduses.
Sa ei saa kunagi vabaks oma suhetes, sest oled valinud pimeduse
valguse asemel.
Las ma selgitan seda teile.
Jutlustasin valgusest ja pimedusest oma sõbra kogudusest.
Teadsin seda sõpra 10 aastat.
Nad olid oma naisega imeline paar.
Imelised pastorid, südamlikud, treenitud tervendamisteenistuses.
Nad valasid oma südameid ja elu välja sellele teenistusele ja kirikule.
Arvasime, et neil on täiuslik abielu ja täiuslik perekond.
Terve kogudus armastas neid.
Jutlustasin siis valgusest ja pimedusest.
Pärast koosolekut pastori naine tuli mu juurde ja palus,
et võiks saada kokku minu ja mu naisega meie motellis.
Palusin, et võiksime kohtuda järgneval päeval.
Ta ütles, et homme ta ei tule.
Võtsime ta endaga motelli kaasa.
Ta ütles, et plaanib oma abikaasa juurest lahkuda kuu aja pärast.
"Mida?"
Jah, ma tean, me oleme kõiki petnud. Kõik usuvad, et me oleme täiuslik paar.
Meie lapsed on ainsad, kes teavad, milline häving meie elu on.
Ta ütles: "Meie abielu on põrgu maa peal.
Meie abielu on ehitatud ainult teenistuse peale.
Me valame oma elud välja laste ja teenistuse peale.
Meil pole midagi.
Võin kahe käe sõrmede peal kokku lugeda,
mitu korda me oleme 15 aasta jooksul olnud koos abieluvoodis.
Küsisin, milles probleem on, kas ta ei armasta oma meest.
"Ma armastan teda tohutult. Aga ma ei suuda selles vales enam elada."
Kus iganes on pimedus, seal on mingi vale.
Küsisin ta käest, mis juhtus.
Me kohtusime piiblikoolis, olime mõlemad süütud.
Ta oli täiuslik härrasmees. Me tahtsime end hoida
kuni abiellumiseni peale piiblikooli. Plaanisime koos teenima hakata.
Läksin piiblikoolist koju ühel vaheajal.
Mu isa oli traditsionaalne, negatiivses mõttes pühakust isik.
Ta kogu aeg mõistis mind hukka, osutas kõiki valesid asju.
Ta kunagi ei julgustanud.
Ma ei suutnud seda kohe esimesel õhtul taluda.
Ta hakkas pihta ja kritiseeris mu riietumist.
Sain ta peale pahaseks ja läksin majast välja.
Sõitsin linnas ringi.
Seal oli üks baar, mida mu isa alati mööda sõites needis ja
mõistis hukka. Ta vihkas kõiki, kes käisid seal.
Ta oli ise nii õige.
Lihtsalt oma isa kiuste läksin sinna baari sisse
ja tellisin esimese alkohoolse joogi oma elu jooksul.
Olin äsja saanud 21.
Läksin sinna lihtsalt seetõttu, et mu isa vihkas seda kohta.
Esimene otsus, mille ta tegi, oli juba pimeduses.
Isa mitteaustamine, kuigi ta polnud austust väärt.
Pimedus mitmekordistub.
Mis ma varem ütlesin? Pimedus on aktiivne.
See pole kunagi passiivne. Pimedus mitmekordistub.
Kõikjale, kuhu pimedus läheb, see toodab lahkmeelt,
viib eemale armastusest ja osadusest.
Ta ütles: "Mäletan, et ostsin mõned kokteilid ja järgmine asi,
mida mäletan, on, et ärkasin üles oma auto tagaistmel.
Pooled mu riietest olid kaduma läinud.
Ma ei suutnud uskuda, mida olin teinud. Ma ei mäletanud, mis juhtus.
Läksin koju ja mu isa jätkas vihaselt sealt kus ta oli pooleli jäänud.
Ma ei saanud kellelegi rääkida.
Läksin tagasi kooli, ei saanud kellelegi rääkida.
Pimedus kasvab.
Ma ei saanud rääkida poiss-sõbrale, ta poleks mõistnud. Pimedus.
Ma ei saanud rääkida sõbrannale, ta poleks mõistnud. Pimedus.
Mõne nädala pärast sain teada, et olen rase.
Ma ei saanud kellelegi koolis rääkida, nad oleksid mu koolist välja visanud.
Pimedus.
Ma ei saanud oma isale rääkida, ta oleks mind alandanud. Pimedus.
Ma ei saanud oma emale rääkida, ta oleks rääkinud mu isale.
Pimedus on hävitamas eluaegset osadust ja lähedust.
Ma ei teadnud, mida teha.
Tegin mõned telefonikõned ja leidsin koha, kus aborti teha.
Ütlesin, et lähen nädalavahetuseks koju ja läksin aborti tegema.
Läksin sealt ära nuttes.
Terve neljatunnise sõidu anusin, et Jumal andestaks mulle.
Kas Jumal andestas talle?
Aga pattude andestamine ja pattude puhastamine on
kaks erinevat asja.
Sa võid olla andekssaanud ja mitte kunagi saada terveks
ning hävitada igaühe elu, kellega sa seotud oled
kuni oma elu lõpuni.
Kas näete, kuidas pimedus aina mitmekordistub?
Keegi ei teadnud.
Isegi Jumal ei teadnud, sest Ta ei mäletanud enam ta pattu.
Täielikult, totaalselt andestatud Jeesuse vere läbi.
Aga naine teadis.
Patust puhtaks saamine ei sünni pimeduses.
Nad läbisid ülejäänud piiblikooli.
Ta oli täiuslik härrasmees.
Koheselt peale lõpetamist nad abielluvad ja
mees ootab oma elu parimat päeva.
Ta on olnud auväärne mees.
Naisel on kabuhirm selle päeva ees.
Tseremoonia on läbi ja pulmapidu on läbi.
Nad on motellitoas.
Naine läheb vannituppa, aga seda ei saa maha pesta.
Sest pimeduse saab maha pesta ainult valguse käes.
Ta tegi kõik, et seda maha pesta, kuid ei saanud.
Ta lukustas ukse ja nuttis.
Naise pimedus varjutas mehe valguse.
Mees ei saanud aru.
Naine veetis oma õhtu põranda peal.
Mees on väljas, vihane ja pahur: "Mida ma tegin?"
Naine ei suuda talle vastata, pimedus kasvab.
Sellest on saamas põlvkondadele ülekanduv needus,
mis antakse edasi aina järgmisele generatsioonile.
See toob lahutust perekonda, hävingut perekonda.
See hävitab need kaks last, kes sündisid tulemusena
nendele mõnele korrale, kui mees ja naine said kokku abieluvoodis
15 aasta jooksul.
Naine oli väga viljakas.
Veidi aega pärast seda said nad kaks last.
See abielumees igatses ühte kaunist abielusuhte seksuaalkontakti.
Jumal on seksi loonud tohutult kauniks ja rõõmuks.
See on Jumala süda meie jaoks. Kuid seda polnud nende abielus.
Abielu põhines valel ja seetõttu rajanes kontrollile, vihale,kibedusele.
Sellele, et mees vahepeal võttis naist, et end rahuldada.
Kuid tegi seda haavavatel viisidel.
"Kas sa armastad teda?"
"Jah, ma armastan teda."
"Sa pead minema koju ja rääkima talle selle loo."
"Ma ei suuda."
Suudad küll, sest 1. Peetruse 5:5: "Jumal annab alandlikele armu."
Sa oled alandanud ennast meie ees.
Alandlikkus on see, et sa oled valmis näitama inimestele,
kes sa päriselt oled.
Usun, et parim armu definitsioon on Jumala suutlikkus.
Jumal annab sulle suutlikkuse minna koju ja rääkida oma abikaasale.
Palusime tervenemise ja puhastuse palve koos temaga.
Ta läks kesköö paiku koju ja mees küsis pahaselt,
kas ta rääkis nende probleemidest.
See oli mehe jaoks alandav, kuna ma olin ta sõber.
Naine ütles: "Ma tahan rääkida sulle, mis ma neile rääkisin."
Me palusime Jumala armu selle mehe elu peale,
sest ta oli imeline, hooliv ja kirglik mees.
Kuigi ta oli haigetsaanud abikaasa.
Naine rääkis talle oma loo mees puhkes nutma.
Ta anus andestust olukordade pärast, millesse ta oli naise pannud,
sest ta lihtsalt ei teadnud.
Mees viis ta dushi alla ning pesi ta pealaest jalatallani ja võidis õliga,
palvetades Heebrealastele 10:22, et ta oleks piserdamisega
puhastatud kurjast südametunnistusest ja ihu poolest pestud puhta veega.
Siis neil oli oma elu parim öö, 15 aastat hiljem.
Nad ei lahutanud, aga nad taganesid pastoriametist.
Nad kolisid sinna linna, kus abort viidi läbi ja
alustasid seal teenistusega.
Nad teenisid naisi, kes olid teinud abordi ja olid kildudeks murtud.
Sest Jumal võtab selle, mis on inimeste silmis halb
ja teeb selle heaks ning kasutab seda,
et paljud saaksid päästetud, 1. Moosese 50:20.
Jumal tahab kasutada paljusid teid, et vabastada teisi.
Aga enne kui sa saad astuda sellesse täiusesse,
mis tal on sinu elu jaoks planeeritud,
pead olema valmis tulema valguse kätte.
Sest valgus ei saa katta seda, mida me keeldume avamast.
Laul 51:8 ütleb, et Jumalal on hea meel tõest,
mis asub südame põhjas.
Siis sünnib 1. Johannese 1:9:
"Kui me oma patud tunnistame, on tema ustav ja õige,
nõnda, et ta annab andeks meie patud ja puhastab meid kogu ülekohtust."
Me palvetasime eelnevas saates puhastuse palve.
Aga tunnen, et peame täna palvetama natuke spetsiifilisemalt.
Mõne hetke pärast küsin su käest, kas sul on elualasid,
mis on pimeduses ja on takistanud sind.
Ma palun, et sa seisad ja palvetad selle läbi.
Aga olulisem osa on see, mis juhtub siis, kui me lähme koju.
Kui me lähme oma koju ja abikaasade juurde.
Kuidas te reageerite tulevastel päevadel pimedusele?
On üks asi, mis on tähtsam kõigest, mis oleme siiamaani rääkinud.
Kas sa oled kutsunud Jeesuse Kristuse oma elu
Issandaks ja Päästjaks?
Kui me ei võta Jeesust vastu oma Päästjana,
ei ole kuidagi võimalik saada vabaks.
Ta suri Kolgata ristil, et me võiksime sündida uuesti ja
et meil võiks olla juurdepääs tervenemisele Temas.
Küsin su käest nüüd:
Kui sa pole võtnud vastu Jeesust oma isikliku päästjana või
kui sa tegid seda lapsena, kuid oled eemale kõndinud
ja tahad koju tulla, palun, et tõstaksid oma käe
selle märgiks, et sa pead andma oma südame Jeesusele.
Kas siin on keegi, kes tahab anda oma südame Jeesusele?
Jumal õnnistagu sind.
Kas on veel neid, kes peavad andma oma südamed Jeesusele?
Võib-olla oled teinud seda lapsena, kuid oled läinud eemale.
Ma tahan kutsuda sind siia ette, sest inimesed tahavad spetsiaalselt
sinu eest palvetada.
Palun astuge välja ja tulge siia. Palvetiim kohtub teiega siin.
Kui sa tahad võtta vastu Jeesuse või tunned, et oled eemale läinud
ja tahad tulla koju, kas tuleksid siia?
Kas on inimesi, kes tahaksid tulla eestpalvele?
Kui tahad anda oma südame Jeesusele, tule siia ette.
Võite mängida vaikselt muusikat, hakkame palvetama.
Kas on veel keegi, kes peab tulema koju Isa juurde,
andma oma südame Jeesusele.
Tunned end kadunud pojana, täiesti Isa kodust eemal.
Kas siin on keegi, kes tahab tulla.
Lähme natuke kaugemale.
Kui tunned, et su elus on olnud pimedus, mis on takistanud sind
käimast täielikult selles, mis Jumalal on sinu jaoks
ja soovid saada puhastatud, tõuse püsti seal, kus sa oled.
Mõndade jaoks on mugavam tulla siia ette.
Oleme selle konverentsi ajal rõhutanud,
et leiaksid endale turvalise koha, mis on sinu jaoks mugav.
Kui soovid, võid tulla siia ette, lamad või põlvitada.
Võite tulla siia.
Kui sul on mugavam, ole seal, kus sa oled.
Palvetiimis teenijad võivad tulla su juurde, kui oled siin ees.
Võid olla ka seal, kus sa oled.
Aga siin ees liiguvad ringi eespalvetajad.
Saali tagumisse ossa on ka võimalik minna kui siia ei mahu.
Jällegi, kui teil on mugavam, siis olge seal, kus olete.
On tähtis näidata välja oma liikumisega,
võid näiteks püsti tõusta ja näidata,
et võtad seda asja tõsiselt.
Ma ei häbene öelda, et vajan Jumala vabastust pimedusest enda elus.
Saali eesmine osa on täis, eespalvetajad liiguvad ringi
ka tagapool ja külgedel.
Me tunnistame üles oma patud palves, aga valguse kätte tuleme siis,
kui mõni palvetiimi liige tuleb teie juurde.
See võib juhtuda kodus või motellitoas,
kodus palvekaaslasega, abikaasaga, lastega.
Peaasi on alandlikkus.
Valguses käimine tähendab alandlikkuses käimist.
Nõustumine end näidata nendena, kes me tõeliselt oleme.
Kus iganes on alandlikkus, Jumala suutlikkus su elus kasvab.
Tahan, et palud selle palve minuga:
Isa, Jumal, tulen su juurde Jeesuse nimel.
Ma tahan olla vaba.
Ma ei taha olla enam praguline kaev.
Tahan olla astja, Sinu armastuse edasikandja.
On aegu, kui tunnen Su ligiolu,
tunnen Sinuga osadust,
aga siis see kaob ära.
Tahan tunda end turvaliselt Su armastuses.
Ma ei taha, et miski mu elus takistab
võtmast vastu Su armastust
ja andmast seda edasi järgmisele vajajale.
Tänan Sind, et võin Su juurde tulla Jeesuse Kristuse vere läbi.
Et Tema veri puhastab mind kõigest patust,
peseb mind ja andestab mulle.
Tulen ja sirutan oma käed välja Su poole.
Sa palud, et me sirutaksime välja oma pühad käed.
Isa, Sa tead, et mu käed on tegelenud pimedusega.
Neid on kasutatud selleks, et tuua teistele valu.
Need on puudutanud ebapuhtaid asju,
olen puudutanud valesid asju.
Palun, et pesed mu käed puhtaks Sõna veega,
iga pimeduse ja ebapuhtuse.
Annan Sulle oma suu.
Sa tead, kuidas olen kasutanud oma suud.
Mu suu on toonud valu teistele
läbi süüdlase otsimise, kritiseerimise,
tagarääkimise, edasi ajendamise, mis on pimeduse teod.
Läbi kellegi teise paljastamise, lahendamata konfliktide,
mis on pimeduse teod.
Ma tunnistan üles need teod praegu.
Aga ma tean, et pean need välja viskama hiljem.
Pean tooma valgust ja tõde suhetesse.
Sest ma tahan olla vaba.
Ma olen valmis maksma hinda enese alandamisega.
Mu ainus ülesanne on iseennast alandada.
Sinu töö on tõsta mind üles oma armus Sinu ligiolusse.
Puhasta mu suu praegu
igast asjast, millega see on avatud pimedusele.
Pimeduse sõnadest,
ebapuhtusest, mida olen suuga puudutanud.
Palun, et Sa pesed ja puhastad mind praegu.
Isa, Sa tead, milline armastusevajadus mul on olnud
ja kuidas ma olen otsinud viisi, et täita armastusevajadust
läbi oma silmade, piltide, fantaasiate, võrdlemise, silmahimu.
Ütlen lahti pimeduse pattudest, mis tulid sisse läbi mu silmade.
Palun, et Su valgus voolab mu silmadesse,
puhasta mu silmad, pese need Sõna veega,
puhasta need igasugusest ebapuhtusest.
Isa, annan Sulle oma kõrvad.
Tead, kuidas mu kõrvad on olnud avatud ebapuhtusele.
Ebapuhastele sõnadele.
Olen võtnud osa tagarääkimisest, kuulates seda pealt.
Palun, et Su valgus voolab mu kõrvadesse.
Puhasta kõigest pimedusest, pese mu kõrvu Sõna veega.
Ütlen lahti kõigest kurjast, mida olen kuulanud.
Las see valgus hajutab pimeduse.
Sa tead neid sõnu, millega inimesed mind kritiseerisid,
millega inimesed mind needsid.
Sõnu, mis tekitasid minus häbi.
Panid mind tundma, nagu mul poleks väärtust.
Valin andestada igale inimesele,
kes rääkis sõnu ilma armastuseta,
kes rääkis hülgamist mu üle.
Kingin neile andestuse.
Palun, et Sa valad õli ja veini
igasse mu südame alasse,
kus need sõnad olid nagu okkad.
Jeesus, siruta oma käsi ja tõmba need okkad välja.
Lihtsalt puhasta ja pese.
Las Su valgus hajutab pimeduse.
Ma ütlen lahti igast jumalavallatust sõnast, mis on räägitud mu üle.
Isa, annan sulle oma meele, mõtted ja ettekujutused.
Sa tead, kuidas mu meel on avatud uks pimedusele.
Mu süüdistavad mõtted teiste kohta,
lahkmeelt toovad mõtted teiste kohta,
ma ütlen lahti vendade süüdistajast.
Palun, et Su valgus voolaks läbi mu mõtetest ja ettekujutusvõimest.
Las Su valgus hajutab himu ja fantaasiad
ning igasugused võrdlemise mu mõtetes.
Ütlen lahti ettekujutuspiltidest, mis pole Jumalast,
mis avavad ukse pimedusele mu mõtetes.
Võtan vastu Jeesuse piserdatud vere,
mis puhastab mu mõtteid häbist,
peseb mu mõttemaailma Sõna veega.
Nüüd ma palun, et Sa pesed mu keha Sõna veega.
Igast viisist, mil pimedus on rünnanud mu keha vastu,
sellest, kuidas teised on mu keha puudutanud ebapuhastel viisidel,
ma valin nendest lahti lasta.
Viisidest, mida olen kasutanud, et täita oma armastusevajadust
ebatervislikult.
Palun, et Sa annad mulle andeks
ja pesed mu keha Sõna veega.
Nüüd, taasta süütus ja puhtus
minu seksuaalsusele ja mõtetele.
Pese mind puhtaks igat liiki pimedusest.
Tunned armastusevajadust, mis mul on olnud,
palun, et tuled ja täidad mind uuega.
Tunnistan, et Sina oled mu elu sügavaim vajadus.
Tule ja ilmuta oma armastust,
puhastades mind kõigest rüvetatusest,
taastades süütuse.
Las Su armastus tuleb, las see jõgi voolab.
Voolab välja mäeõõnsuse pimedusest,
voolab alla orgu.
Jumala jõgi peseb sind ja puhastab sind pimedusest.
Jõgi voolab just praegu.
See voolab kõige madalamatesse paikadesse.
Kogu aeg voolab kõige madalamate paikade suunas.
Nende juurde, kes on alandlikud südamelt.
Nende juurde, kes tahavad olla tuntud sellistena,
kes nad tõeliselt on.
Nende juurde, kes igatsevad valguse järele,
läbipaistvuse ja avatuse järele.
Lase sel veel pesta sind.
Piserdatud veri puhastab südametunnistust
igasugusest süü- ja häbitundest.
Häbi, sul pole enam õigust nende laste üle.
Abba on siin.
Pese ja puhasta neid.
Jeesus kindlasti ei jaganud kogu oma elu kõigiga.
Ta jagas teatud asju ühega, aga ta ei jaganud neid
kolme või kaheteistkümnega.
Aga Jumal tahab anda sulle ellu inimesi, kes on usaldusväärsed.
Et sa võiksid avad oma südame ja olla tõeline.
Kuidas Jumal tahab, et sa vastad valgusele?
Kui sa tõused üles põrandalt,
kuidas ta tahab, et vastad valgusele?
Mida see sõnum tähendab su jaoks hiljem õhtul,
homme, järgneval nädalal?
Küsi Pühalt Vaimult:
"Mis tähendab minu jaoks käia valguses nendes suhetes,
mis on mulle kõige lähedasemad?"
"Mis see tähendab mu jaoks, kui ma lähen koju, järgneval nädalal?"
Püha Vaim räägib mõndade abikaasadega.
See koht on üks eriline üleloomuliku tervenemise paik.
Suhete taastamise paik.
Jumala arm ja suutlikkus on siin paigas, et taastada
haavunuid ja murtuid.
Mitte ainult üksikisikuid, vaid ka abielusid.
Selles paigas Püha Vaim viis minu ja mu naise kõige
sügavamasse osadusse ja lähedusse omavahel.
Selle tulemusena tuli sügavam osadus ja lähedus Jumalaga.
Püha Vaim räägib meeste ja naistega.
Et te leiaksite turvalise koha,
kus avada oma südamed üksteisele.
Tõlge: Sanna Pitko